Diari Oficial de la Generalitat Valenciana


Sumari del DOGV 7134, del 18-10-2013 (2013/9889)

Notificació de la sentència dictada en el juí verbal número 694/2009.
---------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9889


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el juí verbal número 694/2009. [2013/9889]  
Vicente Sorní Pérez, secretari judicial del Jutjat de Primera Instància número 20 de València, mitjançant este edicte faig saber que en les actuacions de juí verbal 694/2009, seguides a instàncies d'Aguas de Valencia, SA, representada per la procuradora Desamparados Barber París, contra Pablo Sapena Reig i María Amparo Aleixandre Vidal, s'ha ordenat en el dia de la data notificar la sentència dictada en estes actuacions als demandats, que es troben en parador desconegut, l'encapçalament i la dispositiva de la qual, literalment, diuen com seguix:   
«Sentència número 128/13  
València, 5 de juliol de 2013  
M.ª del Carmen Moreno Martínez, magistrada jutgessa del Jutjat de Primera Instància número 20 de València, he vist estes actuacions de juí verbal 694/2009, instades per l'entitat mercantil Empresa Mixta Valenciana de Aguas, SA (Emivasa), representada per la procuradora Desamparados Barber París i defesa per l'advocat Ignacio López Arbide, contra Pablo Sapena Reig i M.ª Amparo Aleixandre Vidal, declarats en rebel·lia, i en atenció als següents:  
[...]  
  
Dispositiva  
Estime la demanda formulada per la procuradora Desamparados Barber París, en nom i representació de les entitats mercantils Aguas de Valencia, SA, Omnium Ibérico, SA, i Empresa Mixta Valenciana de Aguas, SA, contra Pablo Sapena i M.ª Amparo Aleixandre Vidal, sobre la resolució d'un contracte de subministrament d'aigua potable i de manteniment de comptador mesurador del consum i la reclamació d'una quantitat pel servici prestat en virtut d'este contracte; declare resolt el contracte de subministrament d'aigua potable i de manteniment de comptador esmentat a l'immoble siti en la plaça de Sant Pere Nolasc, 5, 2a, de València, concertat el 6 de desembre de 1932, i, en conseqüència, autoritze l'entitat demandant Emivasa a entrar en l'esmentat immoble on es troba el comptador a l'efecte de fer efectiu el cessament o la intercepció del subministrament; i condemne M.ª Amparo Aleixandre Vidal, actual propietària de la vivenda, a sotmetre's a este últim perquè permeta l'accés a l'immoble per a adoptar les mesures pertinents per a desconnectar el subministrament i retirar el comptador, i sense que siga procedent la condemna del pagament de cap quantitat com a rescabalament de danys i el desistiment de la part actora respecte a esta pretensió.   
  
Mode d'impugnació: contra esta sentència no es pot interposar cap recurs, ja que s'ha dictat en un procés verbal per raó de la quantia i no supera els tres mil euros (art. 455.1 de la LEC, en la redacció que en fa la Llei 37/2011, d'octubre, de Mesures d'Agilització Processal, i articles 250.2 i 252.2 de la LEC).  
Esta és la meua sentència, que pronuncie, mane i firme.»  
I perquè servisca d'edicte de notificació de la sentència als demandats, Pablo Sapena Reig i M.ª Amparo Aleixandre Vidal, en parador ignorat, estenc este edicte.  
  
València, 3 d'octubre de 2013.- El secretari judicial: Vicente Sorní Pérez.